Sasampuning enem wulan kaliyan klub Galatasaray, Ribéry nilaraken klub kasebut kanthi kahanan ingkang "kontrovèrsial" kanggé kondur malih dhateng Perancis saperlu kagabung kaliyan klub Marseille. Ribéry nelasaken kalih musim wonten ing mrika, mbiyantu Marseillais dumugi ing kalih final Coupe de France. Wonten ing taun 2007, Ribéry kagabung kaliyan klub Jerman FC Bayern München kanthi rékor transfer 25 yuta euro. Kaliyan klub Bayern, piyambakipun sampun menangaken kalih Bundesliga lan kalih DFB-Pokal. Wonten ing taun 2010, Ribéry kagungan peran ingkang ageng mbiyantu tim dumugi ing parté final UEFA Champions League, ananging boten saged main amargi kènging akumulasi kertu kuning.